text: Finderup
  
  publiceret: 2017-01-19 10:10:58+01:00
  Finderup, landsby i Midtjylland, 8 km sydvest for Viborg; 192 indb. (2013). I Finderup står et granitkors, opført 1891, på det sted, hvor Finderup Lade menes at have stået. Det var i Finderup Lade, kong Erik 5. Klipping blev myrdet Sankt Cæcilie nat, 22.11.1286. Der er her påvist resterne af en bygning, som kan være det bodskapel, der blev opført ca. 1300 og nedrevet ca. 1500. En anden teori er, at bodskapellet — og dermed også laden — har ligget, hvor den nuværende Finderup Kirke ligger.
  Hovedlandevejen mellem Holstebro og Viborg gik indtil 1850 gennem Finderup.
  Finderup ligger i Viborg Kommune.
  
  Finderup Kirkes hjemmeside
  
  Se også kort, foto m.m. på www.korttilkirken.dk